Document ID: /roh_data/filtered/Billingualer_Corpus_interleaved-de-rm.jsonl.gz/1885

This is a text translated from German to Rumantsch Grischun.
Neues Heimatkunde-Lehrmittel erschienen

Soeben ist mit "Leben in Graubünden, Band II" das Heimatkundelehrmittel für die 4. – 6. Klasse des Kantons Graubünden komplettiert worden. Das Lehrmittel wird in den Sprachen Deutsch, Romanisch und Italienisch angeboten und setzt sich mit Geografie und Geschichte des Kantons Graubünden sowie mit lebenskundlichen Themen auseinander.

Für den Mensch- und Umwelt-Unterricht in der Mittelstufe der Primarschule steht somit nun ein komplettes Lehrmittel für geschichtliche, geografische und lebenskundliche Themen bereit. Die Schülerinnen und Schüler werden in den zwei Bänden mit zahlreichen Bildern, Illustrationen und mit gut verständlichen Texten zum Schmökern und Lesen, Nachfragen und Forschen angeregt. Die Lehrkräfte haben vielfältigen Materialien, welche ihnen die Unterrichtsvorbereitung erleichtern.

Interkantonale Zusammenarbeit

Das Lehrmittel basiert auf einem Konzept der Interkantonalen Lehrmittelzentrale (ilz). Deshalb weist das Bündner "Leben in Graubünden" Ähnlichkeiten mit den neuen Heimatkunde-Lehrmitteln anderer Kantone auf. Allen gemeinsam ist die Aufteilung der Inhalte auf Schülerbuch, DVD mit Arbeitsblättern, Audio-, Film-, Bild- sowie ergänzende Textdateien und einen Lehrerkommentar.

Zentrales Anliegen der Bündner Projektleiter (Fredy Tischhauser für Band 1, Domenic Melcher für Band 2) war es, die Lebenswelt der Kinder und Jugendlichen als Ausgangspunkt für das Behandeln der verschiedenen Themen zu nehmen. So finden diese, auf ihrem Vorwissen und ihren Erfahrungen aufbauend, leichter Zugang zu Neuem. Neben den Hauptautoren trugen verschiedene Lehrpersonen aus allen Regionen Graubündens mit ihren Beiträgen dazu bei, dies zu erreichen.

Geschichte, Geografie, Lebenskunde

Im Band 1 des Lehrmittels werden Themen und Lernbereiche zur Geschichte und Geografie Graubündens behandelt. Neu kommen in Band 2 sozialkundliche Inhalte dazu. Es werden die Mobilität oder Kreisläufe von Versorgen und Entsorgen besprochen, die Kinder befassen sich auch mit Fragen zum Zusammenleben zu Hause, in der Klasse und im Staat. Dabei wird, ausgehend von der Gegenwart, oft ein Blick in die Vergangenheit geworfen und es werden auch Fragen zu zukünftigen Entwicklungen gestellt. Weitere Themenkreise sind "Arbeiten" und "Wohnen und Bauen". Abgeschlossen wird Band 2 mit einem Blick auf einige Aspekte der Schweizer Geografie.

Lehrmittelteile, Sprachen

Das Schülerbuch ist in Deutsch, Romanisch und Italienisch erschienen. Die zwei Bände des Schülerbuchs im Format A4 werden als ein Artikel abgegeben. Der Lehrerkommentar liegt gedruckt vor und ist nur auf Deutsch erhältlich. Die darin integrierten DVDs enthalten alle Arbeitsblätter in allen drei Kantonssprachen. Einige ergänzende Texte, Tondokumente und Filmausschnitte sind als originale und historische Dokumente nur in einer oder zwei Sprachen vorhanden.

Auskunftsperson:

Josy Marie Künzler, Bereichsleiterin Lehrmittel Amt für Volksschule und Sport, Tel. 081 257 22 61

Gremium: Amt für Volksschule und Sport

Quelle: dt Amt für Volksschule und Sport

13.12.2010
Publicaziun dal nov med d'instrucziun per uman ed ambient

Cun "Viver en il Grischun, tom II" è ussa vegnì cumplettà il med d'instrucziun per uman ed ambient per la 4. – 6. classa dal chantun Grischun. Il med d'instrucziun stat a disposiziun en rumantsch, en tudestg ed en talian e tracta la geografia e l'istorgia dal chantun Grischun sco er temas socioculturals.

Per l'instrucziun dad uman ed ambient stat ussa pia a disposiziun sin il stgalim mesaun da la scola primara in med d'instrucziun cumplet per temas istorics, geografics e socioculturals. Cun numerus maletgs, cun diversas illustraziuns e cun texts bain enclegentaivels vegnan las scolaras ed ils scolars intimads tras quests dus toms da sfegliar e da leger, da far dumondas e da perscrutar. A las persunas d'instrucziun stattan a disposiziun materialias variadas che faciliteschan la preparaziun da lur instrucziun.

Collavuraziun interchantunala

Il med d'instrucziun sa basa sin in concept da la centrala interchantunala per meds d'instrucziun (CIMI). Pervia da quai ha "Viver en il Grischun" tschertas sumeglientschas cun ils novs meds d'instrucziun correspundents per uman ed ambient en auters chantuns. Il tratg cuminaivel en tut ils chantuns è quel ch'ils cuntegns èn repartids sin in cudesch per scolaras e per scolars, sin ina DVD cun fegls da lavur, sin datotecas dad audio, da film e da maletgs, sin datotecas da texts cumplementars e sin in commentari per las persunas d'instrucziun.

Il giavisch central dals manaders grischuns dal project (Fredy Tischhauser per il tom I, Domenic Melcher per il tom II) è sta quel da prender il mund da viver dals uffants e dals giuvenils sco punct da partenza per tractar differents temas. Uschia chattan ils uffants ed ils giuvenils – sin basa da lur enconuschientschas e da lur experientschas – plitgunsch access a chaussas novas. Ultra da las auturas e dals auturs principals han differentas persunas d'instrucziun da tut las regiuns dal Grischun gidà a cuntanscher quai cun lur contribuziuns.

Temas geografics, istorics e socioculturals

En il tom 1 dal med d'instrucziun vegnan tractads temas e secturs d'emprender or da l'istorgia ed or da la geografia dal Grischun. En il tom 2 vegnan vitiers da nov cuntegns dal sectur social. Tractads vegnan la mobilitad u ils ciclus dal provediment e da la dismessa, ed ils uffants s'occupan er da dumondas davart la convivenza a chasa, en classa ed en il stadi. En quest connex vegni – partind dal preschent – savens guardà en il passà, ed i vegnan er tschentadas dumondas davart svilups futurs. Ulteriurs chapitels tractan il "lavurar" ed il "abitar e construir". Terminà vegn il tom 2 cun in sguard sin in pèr aspects da la geografia svizra.

Parts dal med d'instrucziun, linguas

Il cudesch per scolaras e per scolars è cumparì per rumantsch, per talian e per tudestg. Ils dus toms dal cudesch per scolaras e per scolars en il format A4 vegnan consegnads sco in artitgel. Il commentari per las persunas d'instrucziun stat a disposiziun en furma stampada, dentant mo per tudestg. Las DVDs ch'èn integradas en il commentari cumpiglian tut ils fegls da lavur en tut las trais linguas chantunalas. Intgins texts, documents sonors e tschertas sequenzas da films cumpletteschan la purschida ed èn avant maun – sco documents originals ed istorics – mo en ina u en duas linguas.

Infurmaziuns:

Josy Marie Künzler, manadra da la secziun per ils meds d'instrucziun, uffizi per la scola populara ed il sport, tel. 081 257 22 61

Gremi: uffizi per la scola populara ed il sport

Funtauna: rg uffizi per la scola populara ed il sport

13.12.2010